เนียนเป็นช่างประปา งัดบ้านซี7 รื้อค้นทรัพย์สิน ได้ไปเฉียดล้าน
ภาพจากแฟ้ม,หัวขโมยสุดแสบ แต่งกายเลียนแบบช่างทำประปา เดินดูลาดเลา ก่อนฉวยจังหวะ พบบ้านไม่มีคนอยู่ ย่องงัดบ้านซี 7 เข้าไปรื้อค้นเอาทรัพย์สิน ได้ไปทั้งเงินสด ทองรูปพรรณ พระเครื่อง ค่าเกือบล้านบาท ,เมื่อเวลา 18.00 น. วันที่ 10 พ.ค. ร.ต.อ.ธีราวัชระ ช่วยสุข พนักงานสอบสวนสถานีตำรวจเมืองฉะเชิงเทรา เข้าตรวจสอบ ภายในบ้านเลขที่191/115 ถ.มหาจักรพรรดิ์ ต.หน้าเมือง อ.เมืองฉะเชิงเทรา หลังได้รับแจ้งจาก นายสุรัตน์ชัย กาญจนตันธิกุล นายช่างระดับ 7 องค์การบริหารส่วนจังหวัดชลบุรี ว่า บ้านของตนถูกคนร้ายงัดเข้าไปลักเอาทรัพย์สินหลายรายการ อาทิ พระเครื่องเลี่ยมกรอบทองคำ จำนวน 10 องค์ แหวนทองฝังเพชร รวม 4 วง เงินสดประมาณ 30,000 บาท รวมทรัพย์สินที่หายไปมูลค่ากว่า 700,000 บาท,จากการเข้าตรวจสอบ พบว่า ที่ประตูบ้านหลังดังกล่าวมีร่องรอยถูกงัดที่บริเวณลูกบิดของประตูบ้าน และมีร่องรอยการถูกรื้อค้นที่บริเวณชั้นเก็บของ และตู้เสื้อผ้า ที่ตั้งอยู่บริเวณชั้นล่างของตัวบ้าน ห้องนอนชั้นที่ 2 มีร่องรอยการถูกรื้อค้นกระจัดกระจาย เบื้องต้นได้ให้เจ้าหน้าที่ตำรวจพิสูจน์หลักฐาน เก็บรอยนิ้วมือแฝงของคนร้าย เพื่อใช้เป็นหลักฐานในการติดตามจับกุมตัวคนร้ายรายนี้มาดำเนินคดีตามกฎหมาต่อไป,ทั้งนี้ จากการสอบถามเพื่อนบ้านที่อยู่ใกล้เคียง ทราบว่า คนร้ายเป็นชายขับขี่รถจักยานยนต์เข้ามาจอด และได้ทำทีเดินถามหาเจ้าของบ้านว่า จะเอาเอกสารเพื่อตรวจสอบการใช้น้ำประปา ก่อนฉวยจังหวะที่ไม่มีคนสนใจ แอบเข้าไปงัดประตูบ้าน แล้วรื้อค้นเอาทรัพย์สินมีค่าภายในบ้าน ก่อนออกมาขึ้นรถจักรยานยนต์ หลบหนีไป.
หัวขโมยสุดแสบ แต่งกายเลียนแบบช่างทำประปา เดินดูลาดเลา ก่อนฉวยจังหวะ พบบ้านไม่มีคนอยู่ ย่องงัดบ้านซี 7 เข้าไปรื้อค้นเอาทรัพย์สิน ได้ไปทั้งเงินสด ทองรูปพรรณ พระเครื่อง ค่าเกือบล้านบาท 
ลักทรัพย์,งัดบ้าน,ซี 7,ฉะเชิงเทรา,ขโมยทรัพย์สิน,ข่าวทั่วไป